Read and Write application parameters in XML - CodeProject 10,726,437 members (68,543 online) CodeProject::Workspaces
Sateesh. Last Visit: 31-Dec-99 18:00 Last Update: 11-Jul-14 19:39Refresh1234567 Next » Suid-Afrikaners wat oorsee werk, moet maar solank hul belastingsake in orde kry want Jan-taks “kom” vir hulle | SAFFA.com | Page 2
Van 1 Maart 2020 sal Suid-Afrikaanse belastingbetalers wat in die buiteland werk aan die Suid-Afrikaanse Inkomstediens belasting moet betaal op hul buitelandse inkomste wanneer dit meer as R1 miljoen oorskry.
Dis nog net meer as ’n jaar voordat nuwe belastingreëls vir buitelandse werk in werking gestel word, maar belastingadviseurs meen mense moet nou al voorberei.
’n Praktiese manier om dié belasting te vermy is om finansieel te emigreer deur ’n amptelike proses te volg, wat daartoe sal lei dat sulke mense nie meer as Suid-Afrikaanse belastingbetalers geag word nie, volgens Ruaan van Eeden, besturende direkteur van belastingadvies by die Geneva Management Group.
Maar baie Suid-Afrikaners wat oorsee werk, is nie bewus van die nuwe reëls of die gevolge daarvan om finansieel te emigreer nie, sê Van Eeden.
Dit blyk baie mense wat nie amptelik geëmigreer het nie, glo omdat hulle al jare buite Suid-Afrika woon en glad nie van plan is om terug te keer nie, is hulle nie meer belasting-inwoners nie. Tensy jy finansieel geëmigreer het of jou status as belasting-inwoner opgegee het, is jy steeds ’n Suid-Afrikaanse belastingbetaler wat die SAID betref, verduidelik Van Eeden. Dit beteken jy moes steeds inligting oor jou inkomste aan die SAID geopenbaar het in die jare wat jy in die buiteland gewerk het.
Waar mense wel hul status as Suid-Afrikaanse belasting-inwoner opgee, moet hulle boonop kapitaalwinsbelasting teen ’n maksimum effektiewe koers van 18% betaal op al hul bates in die buiteland. Dit is iets waarvoor baie mense nie begroot het nie, waarsku Van Eeden.
Dit kan volgens hom veral Suid-Afrikaners raak wat in jurisdiksies woon met lae of geen inkomstebelasting, soos Dubai, veral as hulle aansienlike buitelandse bates met die belastingvrye inkomste opgebou het.
Suid-Afrikaners in die buiteland sal dus hul finansies fyn moet bekyk en bereken of dit finansieel sin maak om amptelik die Suid-Afrikaanse belastingnet wil verlaat in die lig van die eenmalige kapitaalwinsbelasting van tot 18% wat hulle op hul buitelandse bates sal moet betaal.
Die nasionale tesourie het in 2017 begin werk aan wysigings aan die belastingreëls vir buitelandse werk. Tot nou toe hoef Suid-Afrikaners wat langer as 183 dae per jaar in die buiteland werk, nie op daardie inkomste in Suid-Afrika belasting te betaal nie. Die tesourie wou die vergunning wegneem, maar het later ingestem dat die eerste R1 miljoen se buitelandse inkomste per jaar vanaf 1 Maart 2020 van belasting vrygestel sal word.
« Twee Suid-Afrikaners sterf tragies in noodlottige ongeluk in die oorlog geteisterde Jemen
SA government supports Venezuela’s Nicolas Maduro after opposition leader Juan Guaido declare himself an interim president »